b"\n_START_ARTICLE_\nBatalla de Buzakha\n_START_SECTION_\nForces\n_START_PARAGRAPH_\nKh\xc3\xa0lid tenia 6.000 homes sota el seu disposici\xc3\xb3, mentre Tulayha tenia 15.000 homes.\n_START_SECTION_\nDesenvolupament general\n_START_PARAGRAPH_\nEls Banu Asad van participar en la rida o apostasia contra l'islam, dirigida pel fals profeta Tulayha per\xc3\xb2 foren derrotats per Kh\xc3\xa0lid ibn al-Walid i el seu lloctinent Al-Qaq\xc3\xa0 ibn Amr, al pou de Buzakha (632). La majoria dels Banu Tayyi van abandonar Tulayha abans de la batalla per\xc3\xb2 en canvi va rebre l'ajut d'Uyayna ibn Hisb i de 700 homes dels Fazara de Ghatafan, tradicionals aliats dels Banu Asad. Uyayna va abandonar el combat en veure que els poders prof\xc3\xa8tics de Tulayha no tenien efecte. Despr\xc3\xa9s de la batalla, Tulayha va fugir a S\xc3\xadria i els Banu Asad es van sotmetre al califa; diverses tribus que romanien neutrals es van decantar llavors per l'islam.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nA partir d'aqu\xc3\xad, Kh\xc3\xa0lid es va adre\xc3\xa7ar cap al seu proper objectiu i gaireb\xc3\xa9 un mes m\xc3\xa9s tard es trobava combatent a la batalla de Zafar._NEWLINE_Tulayha, d'altra banda, que havia matat un company veter\xc3\xa0 del Profeta anomenat Akaixa Bin Mihsan es va enfrontar a una prohibici\xc3\xb3 de formar part de qualsevol guerra. M\xc3\xa9s tard va demanar perd\xc3\xb3 al califa Abu-Bakr as-Siddiq, el qual el va perdonar per\xc3\xb2 li fou prohibit, tant a ell com a la seva tribu, d'unir-se a qualsevol campanya externa, ja que s'havia lliurat a l'apostasia i per tant no s'hi podia confiar. Seria sota el regant del califa \xc3\x9amar ibn al-Khattab que li fou perm\xc3\xa8s, finalment, de participar en les batalles. Tulayha serv\xc3\xad amb gran distinci\xc3\xb3 en la campanya persa, especialment en la Batalla d'al-Qadisiyya. Perd\xc3\xa9 la vida a la Batalla de Nihawand."